శ్రుతి హాసన్

శ్రుతి హాసన్ తెలుగు, తమిళం, హిందీ భాషల్లో నటించిన నటి, గాయని. ఈమె నటుడైన కమల్ హాసన్ కూతురు.

సినీ జీవితం
కెరియర్ తొలినాళ్ళు (2000, 2008-2011)
2000లో తన తండ్రి కమల్ హాసన్ దర్శకత్వంలో తెరకెక్కిన "హే రాం" సినిమాలో బాల్యనటిగా నటించిన శ్రుతి హాసన్ ఆ తర్వాత సంగీతానికి సంబంధించిన విషయాలపై శ్రద్ధ చూపింది. 2008లో సోహం షా దర్శకత్వంలో తెరకెక్కిన "లక్" సినిమాలో ఇమ్రాన్ ఖాన్ సరసన నటిగా తొలిసినిమా చేసింది. ఆ సినిమా ఘోరపరాజయాన్ని చవిచూసింది. శ్రుతికి కూడా తన నటనకు విమర్శకుల నుంచి ప్రతికూల స్పందన వచ్చింది. 2011లో కె. రాఘవేంద్రరావు కొడుకైన కె.ప్రకాష్ దర్శకత్వంలో సిద్దార్థ్ సరసన "అనగనగా ఓ ధీరుడు" సినిమాలో నటించింది. విమర్శకుల నుంచి తన నటనకు ప్రశంసలనందుకున్న శ్రుతికి మాత్రం ఈ సినిమా కమర్షియల్ గా పరాజయంగానే మిగిలింది కానీ ఆ సంవత్సరానికి తను ఉత్తమ తెలుగు నూతన నటి విభాగంలో దక్షిణ భారత ఫిలింఫేర్ అవార్డును పొందింది.

అదే సంవత్సరంలో "దిల్ తో బచ్చాహై జీ" సినిమాలో అతిథి పాత్రలో నటించిని శ్రుతి ఆపై ఏ. ఆర్. మురుగదాస్ దర్శకత్వంలో సూర్య సరసన "7అం అరివు" సినిమాలో నటించింది. సెవెంత్ సెన్స్ పేరుతో తెలుగులో విడుదలైన ఈ సినిమా విజయం సాధించింది. శ్రుతికి కూడా తన నటనకు గుర్తింపు లభించడమే కాకుండా ఉత్తమ తమిళ నూతన నటి విభాగంలో దక్షిణ భారత ఫిలింఫేర్ అవార్డును సొంతం చేసుకుంది. ఆ సంవత్సరంలో తన చివరి సినిమా సిద్ధార్థ్ సరసన ఓ మై ఫ్రెండ్ సినిమాలో నటించింది. చిరంజీవి నటించిన "ఇద్దరు మిత్రులు" సినిమాకి దగ్గరగా ఉండే ఈ సినిమా ఓ మోస్తరు విజయాన్ని సాధించింది. ఈ సినిమా తర్వాత శ్రుతి ఒక నటిగా తెలుగులో మంచి గుర్తింపును సాధించింది.

గబ్బర్ సింగ్ తర్వాత శ్రుతి ప్రస్థానం (2012-ఇప్పటి వరకు)
ధనుష్ సరసన 3 సినిమాలో నటించి విమర్శకులనుంచి ప్రశంసలనందుకున్న తర్వాత శ్రుతి హాసన్ హరీష్ శంకర్ దర్శకత్వంలో పవన్ కళ్యాణ్ సరసన "గబ్బర్ సింగ్" సినిమాలో నటించింది. ఈ సినిమా భారీ విజయాన్ని సాధించడమే కాక విమర్శకుల మరియూ ప్రేక్షకుల దృష్టిలో శ్రుతి హాసన్ స్థాయిని పెంచింది. తనని నటిగా తెలుగు సినిమాల్లో నిలబెట్టింది. అలాగే తెలుగులో రవితేజ సరసన "బలుపు", జూనియర్ ఎన్.టి.ఆర్. సరసన "రామయ్యా వస్తావయ్యా", హిందీలో ప్రభుదేవ దర్శకత్వంలో "రామయ్యా వస్తావయ్యా", "డీ-డే" సినిమాల్లోనటించింది. ప్రస్తుతం ఆమె 2020వ సంవత్సరంలో మరోసారి నటుడు రవితేజ తో క్రాక్ అనే సినిమాలో నటిస్తోంది.

వార్తలలో శ్రుతి హాసన్
2013 నవంబరు 20 న గుర్తు తెలియని దుండగుడు ఒకడు సినీనటి శ్రుతిహాసన్ ఇంట్లోకి చొరబడేందుకుయత్నించాడు. ఆమె ప్రతిఘటించడంతో పరారయ్యాడు. ముంబై బాంద్రా ప్రాంతంలోని ఓ భవంతి ఆరో అంతస్తులో ఉన్న శ్రుతి ఇంటికి ఉదయం 9.30కు వచ్చిన దుండగుడు తొలుత కాలింగ్‌బెల్ మోగించాడు. శ్రుతి తలుపు తీసింది.‘నువ్వు నన్నెందుకు గుర్తుపట్టడం లేదు? నాతో ఎందుకు మాట్లాడడం లేదు?’ అని దుండగుడు ఆమెను ప్రశ్నించాడు. దీనికి శ్రుతి ‘నువ్వెవరో నాకు తెలియదు’ అని బదులిచ్చింది. దీంతో ఆగంతకుడు ఆమె గొంతుపట్టుకుని లోనికి చొరబడేందుకు ప్రయత్నించాడు. శ్రుతి వెంటనే అతన్ని వెనక్కి తోసి తలుపు మూసింది.తర్వాత అతడు పారిపోయాడు. దాడి చేసిన దుండగుడు శ్రుతి నటించిన ‘రామయ్యా వస్తావయ్యా’ సినిమా షూటింగ్ మొదలైనప్పటి నుంచి ఆమె వెంట పడుతున్నట్లు ఆమె సన్నిహిత వర్గాలు తెలిపాయి.

నటించిన చిత్రాలు
+సంవత్సరంపేరుపాత్రభాషగమనికలుమూ2000 సంవత్సరంహే రామ్వల్లభాయ్ పటేల్ కుమార్తెతమిళంబాల కళాకారుడుహిందీ2009లక్ఆయేషా, నటాషా హిందీ2011అనగనగా ఓ ధీరుడుప్రియాతెలుగుదిల్ తో బచ్చా హై జీనిక్కీ నారంగ్హిందీ7 ఓం అరివుశుభ శ్రీనివాసన్తమిళంఓ మై ఫ్రెండ్సిరి చందనతెలుగు20123జనని రామచంద్రన్తమిళంగబ్బర్ సింగ్భాగ్యలక్ష్మితెలుగు2013బలుపుశ్రుతిరామయ్య వస్తావయ్యసోనా సింగ్హిందీడి-డేసురయ్యరామయ్య వస్తావయ్యఅమ్ములుతెలుగు2014ఎవడుమంజురేసుగుర్రంస్పందన "స్వీటీ"ఆగడునర్తకి"జంక్షన్ లో" పాటలో పూజైదివ్యతమిళం2015తేవర్నర్తకిహిందీ"మాడమియన్" పాటలో  గబ్బర్ ఈజ్ బ్యాక్న్యాయవాది శ్రుతిశ్రీమంతుడుచారుశీలతెలుగువెల్‌కమ్ బ్యాక్రంజనా శెట్టిహిందీపులిపవళమల్లితమిళంవేదలంశ్వేత2016రాకీ హ్యాండ్సమ్రుక్షిదా అహ్లావత్హిందీప్రేమమ్సితార వెంకటేశన్తెలుగు2017సింగం 3విద్య / అగ్ని తమిళంకాటమరాయుడుఅవంతికతెలుగుబెహెన్ హోగి తేరిబిన్నీ అరోరాహిందీ2020యారాసుకన్యపుతం పుదు కాలైరమ్యతమిళం"ఎవరికైనా కాఫీ?" విభాగం.దేవిమాయహిందీషార్ట్ ఫిల్మ్2021క్రాక్కళ్యాణి శంకర్తెలుగుది పవర్  పారిహిందీపిట్ట కథలుదివ్యతెలుగువిభాగం: xLifeవకీల్ సాబ్అమృత కొణిదెలతెలుగుఅతిధి పాత్రలాబామ్క్లారాతమిళం2023వీర సింహా రెడ్డిఇషా జై సింహా రెడ్డితెలుగువాల్తేరు వీరయ్యరా ఏజెంట్ అతిధిది ఐడయానాఇంగ్లీష్హాయ్ నాన్నామోడల్తెలుగుఅతిధి పాత్రసలార్ పార్ట్ 1 సీజ్ ఫైర్ఆద్య కృష్ణకాంత్2025కూలీ  ప్రీతితమిళంపోస్ట్-ప్రొడక్షన్ట్రైన్ †టిబిఎపోస్ట్-ప్రొడక్షన్2026జన నాయగన్ †టిబిఎచిత్రీకరణటిబిఎసాలార్ పార్ట్ 2 †ఆద్య కృష్ణకాంత్తెలుగుప్రకటించబడింది

 పురస్కారాలు 
సైమా అవార్డులు
 2011: ఉత్తమ తొలిచిత్ర నటి -  అనగనగా ఒక ధీరుడు
 2012: ఉత్తమ నటి - గబ్బర్ సింగ్
 2014: ఉత్తమ నటి - రేసుగుర్రం
 2015: ఉత్తమ నటి - శ్రీమంతుడు

మూలాలు

శ్రుతి హాసన్

వర్గం:1986 జననాలు
వర్గం:తెలుగు సినిమా నటీమణులు
వర్గం:హిందీ సినిమా నటీమణులు
వర్గం:తమిళ సినిమా నటీమణులు
వర్గం:తెలుగు సినిమా బాలనటులు
వర్గం:జీవిస్తున్న ప్రజలు